cyanic-selkie/wikianc huggingface dataset:
Սայմոն Քաուել
Վաղ կյանք
Սայմոն Ֆիլիպ Քաուելը ծնվել է 1959 թվականի հոկտեմբերի 9-ին Լոնդոնում և մեծացել Իլսթրիում՝ Հերթֆորդշիր։ Մայրը՝ Ջուլի Բրետը, բալետի պարուհի էր, իսկ հայրը՝ Էրիկ Ֆիլիպ Քաուելը, անշարժ գույքի գործակալ էր, ինչպես նաև երաժշտական պրոդյուսեր ։ Քաուելի հայրը սերում էր հրեական ընտանիքից, թեև նա երբևէ չէր քննարկում իր ծագումը իր երեխաների հետ (Քաուելի հորական տատը ներգաղթել էր Լեհաստանից) ։ Սայմոն Քաուելի մայրը անգլուհի էր ։ Քաուելը ունի կրտսեր եղբայր՝ Նիկոլաս Քաուել, երեք խորթ եղբայր՝ Ջոն, Տոնի և Մայքլ, և խորթ քույր՝ Ջուն Քաուել։ Քաուելը հաճախել է Ռադլեթի նախապատրաստական դպրոց, ապա Դովերի անկախ քոլեջ, սակայն հիմնական դասընթացից հետո (Ordinary level) լքել է քոլեջը։ Դրանից հետո Քաուելն ընդունվում է Վինձորի տեխնիկական գիտությունների քոլեջը, որտեղ ձեռք է բերում սոցիոլոգի մասնագիտություն ։ Ըստ Քաուելի եղբոր՝ Սայմոնը մի շարք սևագործ աշխատանքներով է զբաղվել, բայց երբեք լավ հարաբերություններ չի ունեցել գործընկերների և ղեկավարության հետ, մինչև որ հայրը, որն այդ ժամանակ ղեկավարում էր «EMI Music Publishing» ստուդիան, հաջողեցնում է նրա համար մի աշխատանք գտնել ստուդիայի փոստի բաժանմունքում։ Այնուամենայնիվ, չկարողանալով պաշտոնի բարձրացում ստանալ, Սայմոնը շուտով լքում է այդ աշխատանքը։ Միառժամանակ անց, ուրիշ աշխատանք չգտնելով, Քաուելը վերադառնում է «EMI Music Publishing» :
Վաղ կարիերա
1980-ականների սկզբին Քաուելը լքում է «EMI»-ն և այնտեղի իր նախկին տնօրենի հետ հիմնում «E&S Music» ստուդիան, բայց 1983 թվականին նա այս ստուդիան նույնպես լքում է ։ Այնուհետև նա Այան Բարտոնի հետ հիմնադրում է «Fanfare Records»-ը՝ սկզբում զբաղվելով տեսահոլովակների և իտալական երաժշտական ստեղծագործությունների ձայնագրությունների վաճառքով ։ 1986 թվականին Քաուելի ստուդիան վաճառում է առաջին հիթային ձայնագրությունը, որին հաջորդում են մի շարք այլ հիթային երգեր՝ բոլորն էլ ձայնագրված 80-ականների ընթացքում  ։ Այնուամենայնիվ, 1989 թվականին ընկերությունը անկում է ապրում, և Սայմոն Քաուելը գրեթե սնանկանում է ։ Նա երկրորդ անգամ մուտք է գործում երաժշտական արդյունաբերություն՝ ստեղծելով «Զիգն ու Զագը» տիկնիկային հումորային հեռուստահաղորդումը,  մասնակցելով «Հզոր ռենջերներ» հեռուստասերիալի պրոդյուսերական աշխատանքներին և ձայնագրություններ անելով WWE ընկերության համար ։ 1995 թվականին իր համառության շնորհիվ նա համոզում է երկու դերասանների՝ Ռոբսոն Գրինին և Ջերոմ Ֆլինին իր հետ պայմանագիր ստորագրել՝ ձայնագրելու «Զինվոր, զինվոր» ներկայացման մեջ նրանց կատարած երգը՝ Unchained melody-ն  ։ Դուետի ձայնագրությունը, որն այժմ հայտնի է Ռոբսոն և Ջերոմ անվամբ, շատ արագ առաջին հորիզոնականներ գրավեց Միացյալ Թագավորության վարկանիշային աղյուսակներում՝ յոթ շաբաթ պահպանելով դիրքերը ։ Այն դարձավ 1995 թվականին Միացյալ Թագավորությունում ամենաշատ վաճառված սինգլը, իսկ տարեվերջին թողարկված «Ռոբսոն և Ջերոմ» ալբոմը՝ ամենաշատ վաճառված ալբոմը ։ Ընդհանուր առմամբ, նրանք թողարկեցին մեկ ալբոմ և երկու սինգլ ևս՝ վաճառելով 7 միլիոն ալբոմ և 5 միլիոն սինգլ ։ Ըստ Քաուելի՝ նրանց շնորհիվ է ինքը վաստակել իր առաջին միլիոնը և հաստատել իր տեղը բրիտանական շոուբիզնեսում։
Pop Idol
2001 թվականին Քաուելին առաջարկվեց «Pop Idol» հեռուստատեսային երաժշտական մրցույթի ժյուրիի անդամ դառնալ։ Մրցույթի առաջին եթերաշրջանի երկու հաղթողների՝ Ուիլ Յանգի և Գարեթ Գեյթսի հետ Քաուելի ձայնագրման ստուդիան պայմանագիր ստորագրեց։ Նրանց ձայնագրությունները դարձան 2002 թվականի ամենաշատ վաճառված սինգլներ և երկար ժամանակ չէին իջնում վարկանիշային աղյուսակների առաջին հորիզոնականներից ։ 2002 թվականի վերջին Քաուելը դառնում է «American Idol»-ի առաջին եթերաշրջանի ժյուրիի անդամ` հայտնի դառնալով իր սուր քննադատական գնահատականներով ։ Քաուելի հեղինակությունը աճում է հատկապես նրա «չէի ուզենա կոպիտ լինել, բայց...» արտահայտությամբ, որին անխուսափելիորեն հետևում էին մասնակցի տաղանդի, անհատականության և նույնիսկ արտաքինի վերաբերյալ նրա անխնա և բութ դիտողությունները։ Քաուելը հիմնում է նոր ընկերություն՝ «Syco», որը բաղկացած էր երեք բաժիններից՝ երաժշտական, հեռուստատեսային և ֆիլմերի ։ 2010 թվականին Քաուելը պաշտոնապես դուրս է գալիս «American Idol»-ի ժյուրիի կազմից։ Մինչ այդ նախագիծը արդեն յոթ եթերաշրջան էր ունեցել և դարձել ամերիկյան հեռուստատեսության առաջատար, երաժշտական, մրցութային շոուն։ 2010 թվականին նաև հայտարարվեց, որ « FOX»-ը ձեռք է բերել Քաուելի նոր, բրիտանական «The X Factor» շոուի ամերիկյան տարբերակի՝ «The X Factor USA» արտոնագրերը։ Բրիտանական «The X Factor» շոուն առաջին անգամ հեռարձակվեց 2011 թվականի սեպտեմբերին ։
X Factor
2004 թվականին Շերոն Օսբուրնի և Լուիս Ուոլշի հետ Քաուելը դառնում է Միացյալ Թագավորությունում նոր, հեռուստատեսային երաժշտական մրցույթի՝ «Իքս ֆակտորի» ժյուրիի անդամ։ Քաուելը այս մրցույթը ստեղծել էր իր պրոդյուսերական ընկերության՝ «Syco TV»-ի միջոցով։ «Իքս ֆակտորը» շատ արագ մեծ ժողովրդականություն ձեռք բերեց և մինչև 2013 թվականն արդեն ունեցել էր տասը եթերաշրջան։ Լեոնա Լյուիսը՝ «Իքս ֆակտորի» երրորդ եթերաշրջանի հաղթողը, պայմանագիր ստորագրեց Քաուելի «Syco» լեյբլի հետ և իր ալբոմի և սինգլների վաճառքի ծավալներով առաջին տեղը գրավեց ամբողջ աշխարհում ։ 2007 թվականին Քաուելը Օսբուրնի, Ուոլշի և ժյուրիի նոր անդամի՝ Դանի Մինոյի հետ դարձյալ ժյուրիի կազմում է։ 2008 թվականին Օսբուրնը որոշում է դուրս գալ ժյուրիի կազմից և նրան փոխարինում է Շերիլ Քոուլը  ։
Քաուելը մասնակցում է նաև հեռուստաշոուի վեցերորդ և յոթերորդ եթերաշրջաններին՝ որպես ժյուրիի անդամ, թեև յոթերորդ «Իքս ֆակտորը» նրա համար վերջինն էր, քանի որ 2011 թվականին մեկնում է Միացյալ Նահանգներ՝ այնտեղ ևս «Իքս ֆակտոր» կազմակերպելու նպատակով։ Նրան փոխարինեց Գերի Բարլոուն։ Միացյալ Թագավորությունում «Իքս ֆակտորի» յոթերորդ եթերաշրջանում երրորդ տեղը գրաված «One Direction» խումբը մեծ հռչակ և ճանաչում ձեռք բերեց այն բանից հետո, երբ Քաուելի ձայնագրման լեյբլի հետ պայմանագիր ստորագրեց ։ 2011 թվականի սեպտեմբերին Քաուելի և ամերիկյան «Fox» ընկերության ջանքերով հեռարձակվեց ամերիկյան «Իքս ֆակտորը»։ Սկզբում հայտարարվում էր, որ Քաուելը ժյուրիի անդամ է լինելու թե՛ ամերիկյան և թե՛ բրիտանական հեռուստամրցույթներում, որոնք միաժամանակ էին հեռարձակվում , բայց 2011 թվականի ապրիլի 17-ին հայտարարվեց, որ Քաուելը դուրս է եկել բրիտանական «Իքս ֆակտորի» ժյուրիի կազմից ։ 2013 թվականի սեպտեմբերին Քաուելի հետ մեկտեղ ժյուրիի կազմում էր Դեմի Լովատոն, մինչդեռ Բրիթնի Սփիրսին և Ռեիդին փոխարինեցին Քելլի Ռոուլենդը և Փոլինա Ռուբիոն։ Քաուելի վերջին կատարողները՝ Ալեքսը և Սիեռան, հաղթեցին այդ եթերաշրջանում, և Քաուելը երկրորդ անգամ հաղթող մարզիչ ճանաչվեց՝ 2011 թվականին Մելանի Ամարոյի հաղթանակից հետո։ 2010 թվականի հոկտեմբերին Քաուելը եռամյա պայմանագիր է ստորագրում ITV հեռուստաընկերության հետ «Britain's Got Talent» և «The X Factor» հեռուստանախագծերի համար , որը 2013 թվականի նոյեմբերին երկարաձգվում է ևս երեք տարով՝ շոուները մինչև 2016 թվականը հեռարձակելու պայմանով ։ 2013 թվականի հոկտեմբերին հայտարարվեց, որ Քաուելը հնարավոր է վերադառնա բրիտանական «Իքս ֆակտոր»՝ Գերի Բարլոուի փոխարեն, իսկ 2014 թվականի փետրվարի 7-ին նրա վերադարձը պաշտոնապես հաստատվեց  ։ Սա հանգեցրեց նրան, որ FOX-ը ժամանակավորապես դադարեցրեց ամերիկյան շոուի հեռարձակումը։ Քաուելը միացավ Լուիս Ուոլշին, Շերիլ Քոուլին և ժյուրիի նոր անդամ, «Spice Girls» խմբի նախկին անդամ Մել Բիին (որը փոխարինել էր Նիկոլ Շերզինգերին)։ 2015 թվականի մարտին հայտարարվեց, որ բրիտանական «Իքս ֆակտորի» տասներկուերորդ եթերաշրջանում Քաուելի հետ մեկտեղ ժյուրիի կազմում կլինեն Շերիլ Քոուլը, Ռիտա Օրան և ԲիԲիՍիի ռադիո 1-ին դիջեյ Նիք Գրիմշոուն։
Got Talent
«Idol» և «X Factor» նախագծերի հաջողությունից հետո Քաուելը, նրա «Syco» ընկերությունը և գործընկերները ստեղծում են նոր տաղանդներ բացահայտելու հեռուստամրցույթի նախագիծ, որը բաց էր ոչ միայն երգիչների, այլև պարողների, երաժիշտ-կատարողների, աճպարարների, իլյուզիոնիստների, ասմունքողների և այլ կատարողների համար։ «Got Talent»-ի նախնական ձևաչափը ծագում է «Opportunity Knocks» շոուից։ Քաուելը դառնում է «America's Got Talent»՝ «Ամերիկան ունի տաղանդ» շոուի գլխավոր պրոդյուսերը, որն առաջին անգամ կազմակերպվում է 2006 թվականի հունիսին։ Շոուն հսկայական հաջողություն է ունենում՝ մեկ շաբաթում գրանցելով 12 միլիոն դիտում և առաջ անցնելով նույնիսկ Քաուելի «ախոյան» պրոդյուսեր Սայմոն Ֆյուլերի հեղինակած «So You Think You Can Dance (U.S.)» (համապատասխանում է «Պարիր, թե կարող ես» նախագծին) շոուից։ 2007 թվականի հունիսին կազմակերպվում է «Britain's Got Talent»՝ «Բրիտանիան ունի տաղանդ» հեռուստատեսային մրցույթի առաջին փուլը ։ Քաուելը կրկին ժյուրիի կազմում է՝ Ամանդա Հոլդենի և Փիրս Մորգանի հետ։ Շոուն վարկանիշային մեծ հաջողություն գրանցեց, իսկ 2008 և 2009 թվականներին կազմակերպվեցին նաև երկրորդ և երրորդ եթերաշրջանները։ Հատկապես երրորդ եթերաշրջանը հասարակության մեջ գլխապտույտ «հեղաշրջում» առաջացրեց, երբ Սյուզան Բոյլը համաշխարհային հանրության ուշադրությանը արժանացավ որպես արտաքին տվյալներով աչքի չընկնող, բայց հզոր ձայնային տվյալներով օժտված հաղթող ։ 2015 թվականին Քաուելը կազմակերպում է «La Banda»-ն՝ իր առաջին ամերիկյան շոուն՝ ամերիկյան Իքս ֆակտորից դուրս գալուց հետո։ Շոուն, որ նախատեսված է փնտրելու արական սեռի կատարողներ «բացառապես Լատինո Բոյ Բենդ» ստեղծելու նպատակով, հեռարձակվեց 2015 թվականի սեպտեմբերի 13-ին։ 2015 թվականի հոկտեմբերի 22-ին հայտարարվեց, որ «Ամերիկան ունի տաղանդ» շոուի ժյուրիի կազմում Սայմոն Քաուելը փոխարինելու է Հովարդ Սթերնին ։
Տաղանդ փնտրելու այլ շոուներ
2006 թվականի մարտի 16-ին American Broadcasting Company (Ամերիկյան հեռարձակող ընկերություն) հեռուստաընկերությունը եթեր հեռարձակեց «Ամերիկյան գյուտարար» հեռուստամրցույթը ։ Մրցույթի պրոդյուսերներն էին Սայմոն Քաուելը և Փիթեր Ջոնսը, որը մշակել էր մրցույթի հայեցակարգը։ Միացյալ Նահանգների սկսնակ ձեռներեցները մրցում էին տեսնելու, թե ով կարող է լավագույն նոր ապրանքատեսակ ստեղծել։ 2006 թվականի հաղթողը՝ Յանուշ Լիբերկովսկին , մեկ միլիոն դոլար ստացավ և հնարավորություն իր բիզնես գաղափարը կյանքի կոչելու համար։ 2007 թվականին շոուն ունեցավ նաև երկրորդ եթերաշրջանը։ 2006 թվականին Քաուելը նախաձեռնում է «Celebrity Duets» (համապատասխանում է հայկական «Երկու աստղին») շոուն, որպես տաղանդի բացահայտման մրցույթ հոլիվուդյան աստղերի համար։ Շոուն վարում էր Ուեյն Բրեդին, իսկ ժյուրիի կազմում էին Մարի Օսմոնդը, Լիթլ Ռիչարդը և Դևիդ Ֆոսթերը։ 2008 թվականին Քաուելը համագործակցում է Միացյալ Թագավորության «Shed Media» պրոդյուսերական ընկերության հետ և կազմակերպում «Rock Rivals»՝ «Ռոք ախոյաններ» մրցույթը, որը «Իքս ֆակտորի» նման շոու էր։ 2011 թվականին Քաուելը ստեղծում է իր առաջին «Կարմիր, թե սև» խաղ-շոուն։ Շոուի առաջին եթերաշրջանը հեռարձակվեց սեպտեմբերի 3-ից 7-ը՝ շաբաթվա մեջ վեց օր՝ բացառությամբ երեքշաբթի օրվա։ 2013 թվականին «YouTube»-ի հետ Քաուելը կազմակերպում է «The You Generation» տեսանյութ կիսելու մրցույթը։ Նույն թվականին նա ITV հեռուստաալիքի համար կազմակերպում է «Food Glorious Food» շոուն, որը վարում էր Քերոլ Վորդերմանը։
Բարեգործություն և հասարակական գործունեություն
Տարիներ շարունակ Քաուելը մասնակցել է մարդասիրական, բարեգործական նախաձեռնությունների ։ Նա «Together for Short Lives»՝ «Միասին հանուն կարճ կյանքերի» բարեգործական ընկերության հովանավորն է, կազմակերպություն, որն օգնում է կյանքին սպառնացող հիվանդություններ ունեցող երեխաներին ։ Քաուելը նաև աջակցում է կենդանիների իրավունքները պաշտպանող կառույցների և նկարահանվել է մի տեսահոլովակում, որտեղ հիշեցնում է վարորդներին այն դաժան հետևանքների մասին, որոնք կարող են տեղի ունենալ, եթե նրանք ամռանը իրենց մեքենաների մեջ մոռանան և փակված թողնեն իրենց կենդանիներին ։ Մանչեսթեր քաղաքի շների ապաստարանում բռնկված խոշոր հրդեհից հետո Քաուելը գումար փոխանցեց ապաստարանի հաշվին՝ հրդեհի հետևանքները վերացնելու նպատակով ։ Իր մարդասիրական գործունեության համար, մասնավորապես 2010 թվականի Հաիթիի երկրաշարժից տուժածներին օգնելու համար թողարկված «Everybody Hurts» սինգլի և ընդհանրապես երաժշտական արդյունաբերության մեջ ունեցած մեծ ավանդի համար, հանրության մեջ շրջանառվում էր այն կարծիքը, որ Քաուելին ասպետություն կշնորհվի 2010 թվականին՝ Թագուհու անվանակոչության օրը. այդ առաջարկը արել էր Մեծ Բրիտանիայի այն ժամանակվա վարչապետ Գորդոն Բրաունը ։ 2007 թվականի հուլիսի 1-ին Քաուելը Ռենդի Ջեքսոնի և Ռայան Սիքրեստի հետ մասնակցում է Լոնդոնի Ուեմբլի մարզադաշտում կազմակերպված «Համերգ Դիանայի համար» (Concert for Diana) բարեգործական միջոցառմանը՝ որպես հանդիսավար։ Միջոցառումը նվիրված էր արքայադուստր Դիանայի մահվան տասներորդ տարելիցին ։ Համերգից ստացված ողջ հասույթը փոխանցվեց Դիանայի, ինչպես նաև նրա որդիների՝ արքայազններ Ուիլյամի և Հարիի հովանավորած բարեգործական ընկերություններին ։ 2012 թվականի հոկտեմբերի 30-ին «Բրիտանիայի մրցանակաբաշխության հպարտություն» (Pride of Britain Awards) միջոցառման ժամանակ՝ ի պատիվ Մեծ Բրիտանիայի օլիմպիական և պարաօլիմպիական խաղերի մասնակից մարզիկների՝ Քաուելը Մայքլ Քեյնի, էլթոն Ջոնի, Ռիչարդ Բրենսոնի և Սթիվեն Ֆրայի հետ մեկտեղ արտասանում է Ռադյարդ Կիպլինգի «Եթե» բանաստեղծությունը ։ 2013 թվականի հոկտեմբերին Քաուելը Լոս Անջելեսում մասնակցում է հանգանակություններ կատարելու միջոցառմանը, որն աջակցում էր Իսրայելի պաշտպանության բանակին։ Միջոցառման ժամանակ հանգանակվեց 20 միլիոն դոլար, իսկ Քաուելն ինքը զինվորների ֆոնդին նվիրաբերեց 150 հազար դոլար ։
Ճանաչում
2004 և 2010 թվականներին «Թայմ» ամսագիրը Քաուելին ընդգրկեց աշխարհի 100 ամենաազդեցիկ մարդկանց ցանկում։ «New Statesman» ամսագիրը իր «2010 թվականի 50 գործիչներ» ցանկում Քաուելին հատկացրեց 41-րդ հորիզոնականը։ 2013 թվականին «TV Guide» ուղեցույցն իր «Բոլոր ժամանակների 60 ամենագարշելի սրիկաների» ցանկում Քաուելին հատկացրեց տասներորդ հորիզոնականը։
Անձնական կյանք
2012 թվականին Քաուելը հանդիպում էր ամերիկացի մոդել և երգչուհի Կարմեն Էլեկտրայի հետ։ 2013 թվականին, այնուամենայնիվ, Քաուելը սիրավեպ է սկսում Լորեն Սիլվերմանի հետ, որի ամուսինը, իմանալով այդ մասին, ամուսնալուծության հայց է ներկայացնում դատարան ։ Երկու շաբաթ անց ամուսնալուծության լուրերը լայնորեն սկսվում են շրջանառվել, հատկապես, երբ պարզվում է, որ Լորենը և Քաուելը երեխա են սպասում ։ Լորենը մինչ այդ որդի ուներ Էնդրյու Սիլվերմանից ։ Լրագրողների հարցուփորձերին ի պատասխան՝ Քաուելը ասել է. «Շատ բաներ կան, որոնք կուզենայի պարզաբանել, երբ դրա ժամանակը գա, բայց նաև պարտավոր եմ զգուշավոր լինել, քանի որ շատ մարդկանց զգացմունքներ են ներառված այս հարցում»։ Սիլվերմանների տարածած հայտարարություններից էլ երևում էր, որ նրանք ամուսնալուծության գործընթացի ընթացքում անում են հնարավոր ամեն բան՝ իրենց որդուն հոգեկան ապրումներից հեռու պահելու համար ։ 2013 թվականի օգոստոսին Սիլվերմանները ամուսնալուծվում են՝ զերծ մնալով Քաուելին դատարանում որպես վկա ներկայացնելուց ։ 2014 թվականի փետրվարի 14-ին ծնվում է Էրիկը՝ Քաուելի և Լորենի առաջնեկը ։ Համաձայն «The Sunday Times» պարբերականի Միացյալ Թագավորության ամենահարուստ մարդկանց ցանկի՝ 2015 թվականին Քաուելի կարողությունը կազմում էր 325 միլիոն եվրո ։ Նրա տարեկան աշխատավարձը կազմում է մոտավորապես 95 միլիոն դոլար ։ Քաուելը աշխատում է մինչև լուսաբաց, արթնանում կեսօրին, նախաճաշում անկողնում։ Նախաճաշը սովորաբար բաղկացած է լիմոնաջրից, պապայայի հյութից և վարսակի շիլայից ։ Քաուելը ծխում է «Kool» տեսակի ծխախոտ, իսկ սիրած գարեջրի տեսակներն են Corona Beer-ը և Sapporo-ն ։ Քաուելը նաև պնդում է, որ օղին, լայմը և գազավորված ըմպելիքները օգնում են իրեն առույգանալ և ստեղծագործական ավյուն են հաղորդում, նաև օգնում են հաղթահարել ինքնաթիռով ճանապարհորդելիս ժամանակային գոտիների փոփոխության առաջացրած հոգնածությունը ։ Որդու ծննդից հետո նա հաճախ է խոսում ծխելուց հրաժարվելու իր ցանկության մասին ։ Քաուելը ունի մի քանի ավտոմեքենա՝ Rolls Royce, Jaguar E-Type, Eagle Speedster, Bentley Azure, Ford Bronco և Smart Car : 2010 թվականին Քաուելը հանդես եկավ որպես պահպանողական կուսակցության առաջնորդ, Միացյալ Թագավորության վարչապետ Դևիդ Քեմերոնին սատարող հայտարարությամբ ։ 2013 թվականին, այնուամենայնիվ, Քաուելը բացահայտեց, որ չնայած իր աջակցությանը թեկնածուներին, ինքը երբեք չի քվեարկել ընտրություններում ։
Արտաքին հղումներ
Կատեգորիա:Բրիտանացի երաժիշտներ Կատեգորիա:Անգլիացի կինոպրոդյուսերներ Կատեգորիա:Հեռուստատեսային գործիչներ Կատեգորիա:Բրիտանացի գրողներ Կատեգորիա:Անգլիացի երաժշտական գործիչներ
Ալբանական Գողգոթա
Ալբանական գողգոթա՝ (Албанска голгота) պատմագրության մեջ հայտնի է Առաջին համաշխարհային պատերազմի ժամանակ 1915 - 1916 թթ. ձմռանը «կենտրոնական տերությունների» ներխուժման պատճառով սերբական զորքի և սերբ քաղաքացիական անձանց՝ Ալբանիայի և Չերնոգորիայի տարածքներով նահանջով։ Կենտրոնական տերությունների դաշինքը կամ զինակցությունը, որը նաև կոչվում էր Քառյակ դաշինք կամ քառյակ զինակցություն, գլխավորում էր Գերմանիան, անդամակցում էին Ավստրո-Հունգարիան, Օսմանյան կայսրությունը, Բուլղարիան, սակայն կոնկրետ Սերբիա ներխուժեցին ավստրո-հունգարական, գերմանական և բուլղարական զորքերը։ Սերբական բանակը և քաղաքացիական անձինք անցան Մետոհիյայից մինչև Ադրիատիկ ծով, որի ափին Անտանտի պետությունները նրանց հատկացրեցին նավեր՝ տեղափոխվելու համար։ Նահանջի ժամանակ սովից, վերքերից և հիվանդություններից մահացան հազարավոր զինվորներ և քաղաքացիական անձինք. որոշ տվյալներով՝ 155 հազար մարդ։
Ներխուժումը Սերբիա
1914 թվականին սերբական բանակի՝ Կոլուբարայի ճակատամարտում տարած հաղթանակից մինչև 1915 թվականի աշունը սերբական սահմանում խաղաղություն էր։ Սակայն 1915 թվականի հոկտեմբերի 6-ին գերմանական բանակի 11-րդ կորպուսը՝ զորահրամանատար Ավգուստ ֆոն Մակենզենի գլխավորությամբ անցավ Սերբիայի դեմ լայնածավալ հարձակման։ Արդեն 1915 թվականի հոկտեմբերի 15-ին ավստրո-հունգարական զորքը անցավ Սավան և Դրինան, իսկ գերմանական զորքն արդեն անցել էր Դանուբը և գրավել Բելգրադն ու Սմեդերովոն, և սերբական զորքին ստիպեց սկսել մեծամաշտաբ նահանջ։
Նույն օրը՝ 1915 թվականի հոկտեմբերի 15-ին բուլղարական բանակը, ճնշելով սերբական թույլ դիմադրությունը՝ հեշտությամբ արդեն 1915 թվականի հոկտեմբերի 22-ին գրավել էր Սկոպիեն,Շտիպն ու Կումանովոն, ինչը սերբերի հետագա նահանջի համար դարձավ մեծ խնդիր։ Կոսովոյում սերբական բանակն ընկել էր անելանելի դրության մեջ, իսկ դեպի Սալոնիկ ճանապարհը փակ էր։ Ավստրո-հունգարական բանակը հյուսիս-արևմուտքից, գերմանական բանակը արևմուտքից, իսկ բուլղարական բանակը հարավից մեծ արագությամբ շարժվում էին՝ ոչնչացնելու ջախջախված սերբական բանակի մնացած մասը։ Եռյակ դաշինքի ճնշման տակ սերբական բանակի գլխավոր հրամանատրի կողմից որոշում ընդունվեց դադարեցնել Սերբիայի հարավային սահմանով դեպի Սալոնիկ նահանջը։ Այդ որոշումը ընդունվել էր Վարդար գետով անցնելու անհաջող փորձի պատճառով, քանի որ գետափնյա տարածքներն արդեն գրավված էին բուլղարական բանակի կողմից։ Սերբական բանակի գլխավոր հրամանատարությունը սկսեց պլան մշակել բանակի հետագա գործողությունների և սպասվող վտանգների վերաբերյալ։ Կապիտուլիացիան (գլխովին հանձնումը՝ անձնատրությունը) բացառվում էր, քանզի դա կնշանակեր պետության կործանում։ Ժիվոին Միշիչի (Живојин Мишић) և նրա գաղափարակիցների՝ Ստեպա Ստեպանովիչի (Степа Степановић), Պավել Յուրիշիչ-Շտուրմի (Павел Јуришић Штурм) և Միխայլո Ժիվկովիչի (Михаил Живковић) առաջարկը՝ (նոյեմբերի 29 — դեկտեմբերի 1 1915 թ.) հակահարձակում սկսել թշնամիների դեմ՝ մերժվեց։ Այսպիսով պետական կառավարիչները որոշում ընդունեցին՝ բանակն ուղարկել դեպի Ադրիատիկ ծով՝ Ալբանիայի տարածքում վերակազմավորվելու և հետ գալու նպատակով։ Վարչապետ Նիկոլա Պաշիչը Անտանտի Դաշնակցային հրամանատարությանը ուղարկեց հետևյալ նամակը.
«Սերբիան հայտնվել է ծանր իրավիճակում, և գործը կարող է ունենալ վատթար հետևանքներ։ Սերբիան որոշեց հարձակվողների դեմ պայքարն իրականացնել մինչև վերջ՝ հավատով ու արդարացիորեն։ Սերբիան դաշնակիցների հետ կարող է փոխել պատերազմի ողջ ընթացքը, որի արդյունքը կլինի հակառակորդի լիակատար պարտությունը։»
Դրանից հետո Սերբիայի արքա Պետրոս 1-ն ու վարչապետ Նիկոլա Պաշիչը, կառավարության ամբողջ կազմով այցելեցին եկեղեցի։ Եկեղեցուց դուրս գալիս վարչապետին դիմավորեց փախստականների մի ամբոխ, ովքեր վարչապետից քաջալերանքի խոսքերի էին սպասում։ Պաշիչը նրանց ասաց. «Մի վախեցեք, դուք Հռոմ չեք գնա։»
Մոմո (այլ կիրառումներ)
Մոմո, կարող է վերաբերել՝
Սուրբ Աստվածածին եկեղեցի (Բատայսկ)
Սուրբ Աստվածածին եկեղեցի (Храм Покрова Пресвятой Богородицы), ուղղափառ տաճար Ռուսաստանի Ռոստովի մարզի Բատայսկ քաղաքում։ Ենթարկվում է Ռոստովի և Նովոչերկասկի թեմին ։
Պատմություն
Տաճարի մասին առաջին անգամ հիշատակվում է իշխան Պոտյոմկինի 1857 թվականի փաստաթղթում. «Բատայսկոյե գյուղը բնակավայր է Կոյսուգա գետակի մոտ։ Ռոստովից Ազով գնացող մեծ ճանապարհի երկու կողմերում։ Գյուղում կա փայտե Սուրբ Աստվածածին եկեղեցի։ Եկեղեցու հողն անջրդի է։ Գյուղացիներն ապրում են հողագործությամբ և անասնաբուծությամբ, կանայք աշխատում են դաշտում, բուրդ ու վուշ են մանում, քաթան են գործում իրենց և վաճառքի համար, միջին վաստակի են» ։
Մեր օրերը հասած գրավոր սակավաթիվ աղբյուրների հիման վրա կարելի է պնդել, որ Սուրբ Աստվածածին եկեղեցին XX դարի սկզբին գտնվում էր այն տարածքում, որտեղ այժմ տեղակայված է թիվ 10 վարժարանը։ Հայրենական մեծ պատերազմից առաջ՝ 1937 թվականին, տաճարն ավերվել է, և նրա տեղը սկսվել է դպրոցի շինարարությունը։
Պատերազմի ավարտից հետո Աստվածածնի աղոթատունը բացվել է Օստրովսկու փող., 31 հասցեում, դրա համար չնախատեսված տարածքում։
1968 թվականին Աստվածածնի աղոթատունը հրկիզվել է, և տունն ամբողջությամբ այրվել է։
1994 թվականին կառուցվել է զանգակատուն։ 1998 թվականի սեպտեմբերին կառուցվել է գմբեթային շինություն, տեղադրվել են կենտրոնական ոսկեզօծ գմբեթն ու խաչը։ Հայտնվել են ծածկված պատշգամբասրահ, ծածկապատշգամբ, սեղանատուն, կիրակնօրյա դպրոցի դասարաններ, ծառայողական տարածքներ, ցանկապատ։ Բարեկարգվել է նաև տաճարի ներքին հարդարումը, կատարվել է գեղարվեստական դրվագում։ Ներքին հարդարումը, պատկերակալը, փորագրությունը կատարել են ծխախոտի գործարանի վարպետները և Գրեկովի անվան գեղարվեստի ուսումնարանի նկարիչները։
Տաճարի շինարարությունն ու բարեկարգումն իրականացվել են հավատացյալների օգնությամբ և նրանց կամավոր նվիրատվություններով։ Ներկայումս եկեղեցին զբաղվում է բարեգործական գործունեությամբ, երեխաների ուսուցմամբ կիրակնօրյա դպրոցում, որը հաճախում է 30 երեխա։ Եկեղեցին ակտիվ մասնակցում է նաև քաղաքի գործերին ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:Ռոստովի մարզի տեսարժան վայրեր
Մոյա (այլ կիրառումներ)
Մոյա, կարող է վերաբերել՝
Մոն (այլ կիրառումներ)
Մոն, կարող է վերաբերել՝
Փսիրցխա
Փսիրցխա (նաև` Պսիրծխա, Պսիրցխա, Պսիրձխա, աբխազ.` Ҧсырӡха, վրաց.` ფსირცხა), գյուղ Աբխազիայի Գուդաութայի շրջանում, Գուդաութայից 20 կմ արևելք։ Գտնվում է ծովի մակարդակից 80 մ բարձրության վրա։
Բնակչությունը
1959 թվականի տվյալներով, գյուղում բնակվում էր 834 մարդ` հիմնականում հայեր, իսկ 1989 թվականին` 1386 մարդ , հայեր և աբխազներ ։
2011 թվականի հաշվառումներով, գյուղում բնակվում է 1738 մարդ, որից 1205-ը հայեր ։
Գյուղը հիմնադրել են Սինոպից և Օրդուից եկած հայերը` 1881 թվականին։
Ժամանակակից Նոր Աֆոն քաղաքի տարածքը անցյալում եղել է Փսիրցխա գյուղի մի մասը։ 1920-1930 թվականներին Նոր Աֆոնը աբխազների կողմից նույնպես կոչվել է Փսիրցխա։
Գաղտնի գործակալ (ֆիլմ)
«Գաղտնի գործակալ» (, My Father is a Hero, ինչպես նաև Letter To Daddy, ամերիկյան տեսավարձույթում The Enforcer կամ Jet Li’s The Enforcer), ռեժիսոր Կորի Ուենյի հոնկոնգյան դետեկտիվ ֆիլմը, որի գլխավոր դերերում են Ջեթ Լին և Անիտա Մուին։
Սյուժե
ԺԶՈ-ի սպա Կուն Վեյ (Ջեթ Լի)՝ փորձառու գաղտնի գործակալ, ով հոգ է տանում իր ընտանիքի մասին, սակայն չի կարողանում բավարար ժամանակ անցկացնել ոչ հիվանդ կնոջ, և ոչ էլ հորը կարոտող որդու հետ, և առավել ևս չի կարող պատմել նրանց իր աշխատանքի մասին։ Իր որդուն՝ Սե Մյաոին շատ անգամներ խոստանալով, որ կդիտի նրա մարտարվեստի մրցումները, նա հասցնում է դրանցից մեկին, սակայն ճանապարհին մրցանակով տուն գնալու ժամանակ նրան բանտարկում են, նոր առաջադրանքի հատվածներում, որն էր մի խմբի անդամ դառնալ, որը ցանկանում էր Հոնկոնգում ահաբեկչություն կազմակերպել։
Վեյը պայմանագիր է կապում Դարկի հետ, ով առաջ Պոի խմբի անդամ էր։ Միասին «փախչելով» բանտից, նրանք հասնում են Հոնկոնգ, որտեղ հանդիպում են մաֆիոզ ղեկավարի՝ Յուն Ժունգուանի հետ։ Գնալով Ռուսաստանից եկած մաքսանենգների զինամթերքների վերաբերյալ ժողովին, Վեյը կարողանում է գրավել Պոի վստահությունը, վերցնելով նրանցից բոմբերը և այդ կերպով պահպանելով ղեկավարի փողերը, սակայն առաջ է գնում, իրեն առաջարկելով որպես պայթագոտու կրիչ։
Այդ ժամանակ, Պեկինում, Կուն Վեյի կինը ավելւ շատ է հիվանդանում, և նրա ոդին՝ Կուն Կուն, պետք է իր վրա վերցնի «տան տղամարդու» դերը։ Հոր ծպտված աշխատանքի համար Կուին դպրոցում վիրավորում են, ասելով հանցագործի որդի, և արդյունքում այդ ամենը կռիվների է հանգեցնում։ Ընկերանալով Կունի ընտանիքի հետ, դետեկտիվ Ֆոնը հասկանում է, որ Վեյը նույնպիսի գործակալ է, ինչպիսին որ ինքն է։ Աստման Կուն Վեյի կնոջը մահվան է բերում, որից առաջ նա հասցնում է Էննին նամակ տալ ամուսնու համար և խնդրում է նրան հոգ տանել իր որդու մասին։
Էննը Կուի հետ միասին կատերով գնում է Հոնկոնգ, ցանկանալով հայտնել Չենին իր գտածոների մասին, սակայն չնայած համաձայնությանը, նա երեխայի առևանգման գործ է բացում, հրավիրելով մամուլի ուշադրությունը և ստիպում է Էննին և Կուին բաժանվել։ Գնալով ճիշտ հասցեով, սակայն Ֆոնի տան դիմաց ոստիկանական մեքենա նկատելով, երեխան խուսափում է ոստիկանությունից, սակայն բռնվում է Պոի կողմից։ Վոյը փորձում է մտնել Ֆոնի տուն, և արդյունքում ստանում է իր կնոջ հետմահու նամակը։ Ավելի ուշ Վեյը հանդիպում է որդու հետ չարագործի որջում և «անջատում» է որդուն, ձևացնելով նրա մահը, որպեսզի դուրս հանի նրան որպես դիակ։ Ֆոնի հետ պայմանավորվելով «Պլան Բ-ի» մասին անհաջողության դեպքում, նա փորձում է առևանգել տղային, սակայն հանդիպումէ Պոի մարդկանց հետ, ովքեր հասկացել էին նրա ծրագիրերի մասին. Վեյչ քիչ էր մնում պարտվեր, սակայն ճիշտ ժամանակին գործընկերուհուց օգնությոուն է ստանում։ Մինչև Էննը արձակում էր նրա կապերը, Դարկին փրկում է Կուին։
Ցեյտնոտի ռիսկի պատճառով Պոն հրամայում է իր մարդկանց ռումբերը դնել անտիկվարիատների աճուրդի լողացող նավակի վրա։ Կասկածելով Վեյի ընկերոջ դերը իր նախագծերի չստացվելու մեջ, հանցագործները հարձակվում են Դարկիի տան վրա. նա կարողանում է թաքցնել կուին, սակայն ինքը մահացու վնասվածք է ստանում։ Մահից առաջ Դարկին ընկերոջն է փոխանցում ռումբերի մասին տեղեկությունները, սակայն նրա հեռախոսը անջատվում է,մինչև նա կհասցներ հայտնել վերջին կոորդինատները։
Աճորդի ժամանակ Պոն փորձում է կողոպտել հավաքված հաստաքասակներին, սակայն նրան խանգարում են Կուն Վեյը և նրա որդին, ովքեր գերազանցում էին նրանց իրենց մարտարվեստի իմացության աստիճանոց։ Հաջողությունը ձեռքից ձեռք է փոխանցվում, սակայն վերջնական հաշվով հերոսները փրկվում են, իսկ Պոն մահանում է իր մարդկանց կողմից դրված վերջին ռումբի պայթյունի ժամանակ ։
Դերերում
''
Քննադատություն
Իրականում ֆիլմը կրում է «Նամակ հայրիկի համար» և «Իմ հայրը՝ հերոս է» անվանումները (չինական և հոնկոնգյան անվանումները համապատասխանում են ամերիկյանին), այն ժամանակ ամերիկյան տեսավարձույթում այն կրում էր The Enforcer (տերմին, որը նշանակում է հանցախմբի անդամ, ով ստիպում է իր հրամանները կատարել) անվանումը, որը համապատսասխանում է հիմնականում Համֆրի Բոգարտի և Կեղտոտ Հարրիի 1951 ր 1976 թվականների ամերիկյան ֆիլմերի հետ ։ Առաջին հայացքից Բիլլ Հիբրոնի PopMatters-ում էլեկտրոնային հրատարակչության և Ռոբերտ Կեշիլլաի մի շարք քննադատություններում, հենց ամերկյան անվանումներն են ներկայացնում ժապավենի հիմնական թերությունները, որը դիտողի մոտ հետաքրքրության զգացում է առաջացնում, ինչպես շարքային մարտաֆիլմից (այդպիսի բալանիի մեջ է գնահատվում Entertainment Weekly-ի տեսաբան Վուկ Քիմը, առաջարկելով մոռանալ արցունքոտ սյուժեի մասին և կենտրոնանալ բեմական կռիվների վրա ):
Կոնկրետ Հիբրոնը կարծում է, որ այս ֆիլմում դրամատիկական, ոմցիոնալ սյուժեն մարտական տեսարաններից պակաս թանկարժեք չէ (Կեշիլը, իր կողմից, բարձր չի գնահատում այս երկու մասերի համադրումը մի ընդհանուր ժապավենում և գրում է դրա մասին տիպիկ անփութության մակարդակով, որը քիչ քիչ առաջարկվում է յուրաքանչյուր լսարանին ։ Սյուժեի առանձին սյուժեները Հիբրոնի մոտ բացասական ռեակցիա են առաջացնում. մասնավորապես, նա անխրախուսաբար է մոտենում հանդիսատեսի սենտիմենտալության օգտագործմանը, որի վրա ուղղված է սյուժեի կենտրոնական մասի ընտանեկան վիճակը՝ հիվանդ մայր, ով երեխայի ձեռքերի վրա թողնված այն ժամանակ, երբ հայրը անհայտնում է։ Ոչ համոզիչ է անվանված հանցախմբի դաժան ղեկավարի պատկերը, ում անկախատեսելի քայլերը, որոնց ժամանակ չեն դիտարկվում ոչ մի ձգտում, բացի այդ անիմաստ դաժանությունը (Հիբրոնը, սակայն, չի ընդունում այդ միտքը, ասելով որ ասիական ֆիլմերի մասնագետի տեսանկյունից ֆիլմի ամենաբացասական կերպարը կարող է բացատրվել սյուժեի ամենագլխավոր կետում, քանի որ բարոյապես ապահովում է սյուժեի հանկարծակի շրջապտույտները և բարոյապես արդարեցնում է նրա դեմ պայքարելու բոլոր մեթոդները) ։
Ընդհանուր կերպով, ինչպես Հիբրոնը, այնպես էլ մի շարք այլ քննադատներ դրական կերպով են գնահատում ֆիլմը։ Բարձր գնահատականը տրվում է գլխավոր դերերը կատարելու համար՝ Ջեթ Լին, ով ըստ Հիբրոնի մտքի, հոնկոնգյան հասարակ մարտաֆիլմի մեջ զգացմունքներ է ավելացնում, և տասնամյա Սե Մյաոն, ում քննադատը անվանում է փոքր դինամո մեքենա, ով մեծահասակ դերասաններին չի զիջում ոչ մարտարվեստում, և ոչ էլ դերակատարության մեջ ։ Austin Chronicle-ի ղեկավար Ջոի Օ՛Բրայանը նույնպես դրականորեն է գնահատելով Լիի և Սեի աշխատանքները, կարծում է, որ նրանք հաջողությամբ են շարունակում «հայր-որդի» հարաբերութւոյւնները, որը էկրաններին էր դուրս եկել մեկ տարի առաջ «Կարմիր վիշապի լեգենդը» ֆիլմում ։ Հիբրոնը առանձին նշում է Կորի Ուենի ռեժիսորությունը, ով առաջվա խանդավառությունը ժամանակակցով է փոխարինում, որը հնարավոր չի լինում ռեժիսորների մեծամասնության մեջ։ Ընդ որում, ֆիլմը լուրջ է մնում, առանց Ջեկի Չանի և Սթիվեն Չոուի բնավորության ժապավենի պարզունակ հումորի, ինչը, ըստ Հիբրոնի խոսքերի, ներկայացված բռնության դաժանությունը համարյա անտանելի է դարձնում ։ Մարտական տեսարանների մեջ և Հիբրոնը, և Օ՛Բրայնը առաջին հերթին առանձնեցնում են ռեստորանի կրակոցների տեսարանը, որը բացում է ֆիլմը։
Արտաքին հղումներ
Կատեգորիա:Կորի Յուենի ֆիլմեր Կատեգորիա:1995 ֆիլմեր
Ռանչպար (թերթ)
«Ռանչպար» օրաթերթ Խորհրդային Հայաստանում։ Հանդիսացել է ՀԿ(բ) կ Նոր Բայազետի գավկոմի և գավգործկոմի օրգանը։
Լույս է տեսել 1921-1923 թվականներին, Նոր Բայազետում։ Խմբագիր՝ Վ․ Ծովյան (Խերանյան)։
Զգալի դեր է կատարել գավառի չքավոր գյուղացիության խորհրդային գաղափարախոսությամբ քաղաքական դաստիարակության գործում, ագիտացիոն-կազմակերպչական աշխատանքներ է ծավալել պարենհարկի գանձման և խորհուրդների ընտրության ընթացքում։ Անդրադարձել է նաև դպրոցական շինարարության, գյուղատնտեսության վերականգնման, առողջապահության խնդիրներին։ 1922 թվականին ունեցել է «Աշխատավոր կնոջ թերթիկ» հավելվածը։
Կատեգորիա:Հայկական ԽՍՀ շաբաթաթերթեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական տնտեսական պարբերականներ Կատեգորիա:Պարբերականներ այբբենական կարգով
Մոնբար (այլ կիրառումներ)
Մոնբար, կարող է վերաբերել՝
Կարիմսկի շրջան
Կարիմսկի շրջան (Карымский район), մունիցիպալ շրջան Ռուսաստանի Դաշնության Անդրբայկալյան երկրամասում։
Աշխարհագրություն
Շրջանի տարածքի մակերեսը կազմում է 8160 կմ²։
Բնակչություն
2010 թվականի մարդահամարի արդյունքներով շրջանում բնակվում էր 35902 մարդ։ Բնակչության խտությունը կազմում էր 4,4 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Մոնբլան (այլ կիրառումներ)
Մոնբլան, կարող է վերաբերել՝
Մոնլյո լա Գարդ (այլ կիրառումներ)
Մոնլյո լա Գարդ, կարող է վերաբերել՝
Մոնլյուսոն (այլ կիրառումներ)
Մոնլյուսոն, կարող է վերաբերել՝
Ռիկարդո Վոլֆ
Ռիկարդո Վոլֆ (Ricardo Wolf, ריקרדו וולף, ), քիմիկոս, գիտնական, ձեռնարկատեր, բարերար, դիվանագետ։ Հայտնի Վոլֆի մրցանակի հիմնադիրը, որը տրվում է գիտության և արվեստի բնագավառում մեծ նվաճումների հասած գիտնականներին։
Ծնվել է հարուստ Հաննովերյան հրեա գործարարի՝ Մորից Վոլֆի ընտանիքում, (ընտանիքում 14 երեխա է եղել), նրան անվանել են Ռիչարդ։ Առաջին համաշխարհային պատերազմից առաջ նա արտագաղթեց (1913) Կուբա։ 1924 թվականին նա ամուսնացավ թենիսի աշխարհի առաջնության եզրափակչի մասնակից Ֆրանսիսկե Սուբիրանի հետ, որից հետո սկսեց կրել «Ռիկարդո Սուբիրիանո ի Լոբո Վոլֆ» անունը։ Նա հնարել է հանքային աղբից մետաղի ձեռք բերելու մեթոդը, մի քանի երկրներում իրականացրել է իր գյուտերը և հաջողությամբ զբաղվել մետալուրգիական բիզնեսով, որի շնորհիվ մեծ հաջողությունների է հասել։
Վոլֆը աջակցել է Ֆիդել Կաստրոյի ռեժիմին և 1960 թվականին Իսրայելում նշանակվել է որպես Կուբայի դեսպան։ Քուվեյթ-Իսրայել դիվանագիտական հարաբերությունների (1973) փլուզումից հետո Վոլֆը որոշեց մնալ Իսրայելում որպես հայրենադարձ։
Վոլֆի մրցանակ
Վոլֆի անվան հիմնադրամը ստեղծվել է 1975 թվականին՝ մարդկության մեջ գիտության և արվեստի խթանման համար։ Հիմնադրամի կողմից պարգևատրված Վոլֆի մրցանակը աշխարհում ամենահայտնի և հեղինակավոր մրցանակներից մեկն է, որը ամեն տարի սկսած 1978 թվականից Իսրայելում պարգևատրում են գիտնականների կամ արվեստագետների՝ իրենց ամենալավ նվաճումների համար, անկախ ռասայից, ազգությունից, դավանանքից, քաղաքացիությունից և քաղաքական համոզմունքից։ Մրցանակի դրամական մասը կազմում է 100 հազար ԱՄՆ դոլար և տրվում է դափնեկիրներին, ովքեր գիտելիքի հետևյալ ոլորտներից են` գյուղատնտեսական գիտություններ, քիմիա, մաթեմատիկա, բժշկություն, ֆիզիկա և արվեստ։
Արտաքին հղումներ
Կատեգորիա:Իսրայելի դիվանագետներ Կատեգորիա:Իսրայելցի գիտնականներ Կատեգորիա:Գերմանիայի հրեաներ
Ռիու
Լե Ռիու (Riou), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սենտի շրջանում։ Մտնում է Ժեմոզակ կանտոնի կազմի մեջ։
Համայնքի INSEE կոդ՝ 17298։
Բնակչություն
Համայնքի բնակչությունը 2010 թվականին կազմում էր 924 մարդ։
Արտաքին հղումներ
Կատեգորիա:Ֆրանսիայի համայնքներ
Շերլոկ Հոլմս։ Կարմիր դասեր
Շերլոկ Հոլմս։ Կարմիր դասեր (A Study in Scarlet, 1933), ամերիկյան գեղարվեստական ֆիլմ Էդվինա Լ. Մարինայի կողմից։
Սյուժե
Ֆիլմը չունի անմիջական հարաբերություններ «Ալ կարմիր գույներով էտյուդի» հետ։ Պատմությունը սկսվում է մի խորհրդավոր ինքնասպանությամբ, հետո զարգանում է «Կարմիր օղակ» հասարակության թաքնված գաղտնիքները։ Հասարակությունը գլխավորում է փաստաբան Թեդդի Մերրիդը հավաքում է մահացած անդամների կոպեկները և բաժանում կենդանի մնացածներին։ Հասարակության անդամները սկսում են մեկ առ մեկ մահանալ։ «Կարմիր օղակից» մի այրի կին մնում է առանց կոպեկ և դիմում է Շերլոկ Հոլմսին։
Ծանոթագրություններ
Կատեգորիա:1935 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր Շերլոք Հոլմսի մասին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան քրեական դրամա ֆիլմեր
Վեր սյուր Սել
Վեր սյուր Սել (Vers-sur-Selle), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 700 մարդ, բնակչության խտությունը` 62.61 մարդ/կմ²։ Բնակավայրը զբաղեցնում է 11.18 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 9 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Սուրեն Հովհաննիսյան (փիլիսոփա)
Սուրեն Հայկի Հովհաննիսյան, հայ փիլիսոփա։ Փիլիսոփայական գիտությունների դոկտոր (1997), պրոֆեսոր (2004):
Կենսագրություն
Սուրեն Հովհաննիսյանը ծնվել է 1938 թվականի ապրիլի 7-ին, Երևանում։ 1960 թվականին ավարտել է Երևանի պետական համալսարանի ռուսական բանասիրության ֆակուլտետը։ 1960-1962 թվականներին եղել է Հայաստանի հեղափոխության թանգարանի ավագ գիտաշխատող։ 1962-1964 թվականներին սովորել է Երևանի պետական համալսարանի փիլիսոփայության ֆակուլտետի ասպիրանտուրայում։ 1964 թվականից մինչև 2006 թվականն ընկած ժամանակահատվածում աշխատել է Երևանի պետական համալսարանի փիլիսոփայության ֆակուլտետում ՝ հաջորդաբար զբաղեցնելով բոլոր պաշտոնները ՝ օգնականից մինչև պրոֆեսոր։ 1968 թվականին պաշտպանլ է իր թեզը ՝ «Արտաքին աշխարհի սենսացիաների և ընկալումների համարժեքությունը» թեմայով։ 1997 թվականին պաշտպանել է դոկտորանտուրան ՝ «Արգումենտի բնույթը և կառուցվածքը» թեմայով ։
Աշխատությունները վերաբերում են փաստարկման տեսությանը։ Մասնակցել է միջազգային գիտաժողովների Երևանում, Մոսկվայում, Սանկտ Պետերբուրգում, Բաթումում, Լյուբլինում, Վառնայում, Ֆինլանդիայում։
Ծանոթագրություններ
Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Իլ Ֆլոտանտ
Լողացող կղզի ՝ (île flottante) ֆրանսիական աղանդեր, բաղկացած բեզեից և անգլիական կրեմից (վանիլային քաստարդ կրեմ) ։
Բեզեն պատրաստում են շաքարավազից և ձվի հարած սպիտակուցից, ավելացնելով վանիլային էքստրակտ և առանց դադարի հարում են։
Աղանդերի վերին շերտը կարելի է պատել կարամելով, նշով, պրալինով, լիմոնով կամ այլ ցիտրուսներով ։
Այն թխվում է բարձր ջերմաստիճանում և 30 րոպեում։
Աղանդերի անվան հետ որոշակի շփոթություն կա։ Ֆրանսիական խոհանոցում երբեմն օգտագործում են (œufs à la neige) («Ձվեր ձյան մեջ») և (île flottante) («Լողացող կղզի») տերմինները, վերջինիս անվանումը անգլերն ծագում ունի ։
Աղբյուրներ
Կատեգորիա:Ֆրանսիական խոհանոց
Մոնումենտ (այլ կիրառումներ)
Մոնումենտ, կարող է վերաբերել՝
Մոնտանդր (այլ կիրառումներ)
Մոնտանդր, կարող է վերաբերել՝
Կիրայի շրջան (Անդրբայկալյան երկրամաս)
Կիրայի շրջան (Кыринский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Կիրա ։
Աշխարհագրություն
Շրջանի տարածքի մակերեսը կազմում է 16200 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15604 մարդ։ Բնակչության խտությունը կազմում էր 0,96 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Մարան (Ծովափնյա Շարանտի գավառ)
Մարան  (Marans), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշելի շրջանում։ Մտնում է Մարան կանտոնի կազմի մեջ։
Համայնքի INSEE կոդ՝ 17218։
Բնակչություն
Համայնքի բնակչությունը 2010 թվականին կազմում էր 4623մարդ։
Արտաքին հղումներ
Կատեգորիա:Ֆրանսիայի համայնքներ
Մուկը Մանհեթենում
Մուկը Մանհեթենում (Mouse in Manhattan), «Թոմն ու Ջերին» մուլտֆիլմերի կարճամետրաժ շարքի 19-րդ դրվագն է։ Դրվագը պատմում է Ջերիի` Նյու Յորքի Մանհեթեն թաղամասում անցկացրած արկածների մասին։ Թողարկվել է 1945 թվականի հուլիսի 7-ին։
Սյուժե
Ջերին հոգնել էր իր գյուղական կյանքից և որոշում է նա գնալ Մանհեթեն։ Նա քնած Թոմին հրաժեշտի նամակ է գրում և հեռանում է դատարկ երկաթուղային վագոնով։
Քաղաքում Ջերիի հետ տեղի են ունենում մի շարք դեպքեր. նա պատահաբար պոչը կպցնում է փորին, ընկղմվում է կոշկի մաքրելու կրեմի մեջ, ուսումնասիրում է քաղաքը, հազիվ փրկվում է մեքենայի տակ ընկնելուց, տուժում է վերելակով բեռ փոխադրելիս, պատահմամբ մտնում է ոչ ճիշտ զուգարան և հազիվ է փրկվում երկնաքերից ընկնելուց` հրաշքով փրկվելով ջարդած մոմի շնորհիվ։ Նա պարում է խաղալիք օրիորդների հետ սեղանի վրա, բայց վերջնականապես թռչում է շենքից` ընկնելով շամպայնի շշի մեջ, որը պայթում է։ Մուկը հրաշքով բռնվում է կախված գուլպաներից, վայրէջք է կատարում դրանով` կարծես օդապարիկով, մութ նրբանցքում այնպես է փռշտում, որ ամբողջ նրբանցքում նրա ձայնը արձագանքում է, ինչը շատ կատուների ուշադրություն է գրավում։ Նրանցից մեկը վախեցնում է Ջերիին։ Եվ նա վազում է` խփվելով աղբամաններին և ընկնելով նրանցից մեկը, թռչում է ոսկերչանոց, նրան նկատում է ճանապարհային ոստիկանը, և նա փախչում է իր վրա կրակող ոստիկաններից։
Հոգնելով այդպիսի կյանքից` Ջերին փախչում է քաղաքից (ճանապարհին հազիվ փրկվելով գնացքի տակ ընկնելուց), անցնում է Բրուլինկյան կամուրջը և ողջ հետդարձի ճանապարհին վազում է երկաթուղու վրայով։ Վերջապես նա հասնում է տուն, որտեղ նկատում է քնած Թոմին (որը նույնիսկ չէր նկատել, որ Ջերին տանը չէ)։ Ջերին գրկում և համբուրում է զարմացած կատվին և գնում է իր բույն` մուտքի վրա դնելով պաստառ, որի վրա գրված է` «Տուն, սիրելի տուն»։
Արտաքին հղումներ
Կատեգորիա:Ամերիկյան ֆիլմեր
Գալինա Յակովլևա
Գալինա Պետրովնա Յակովլևա (Галина Петровна Яковлева, ), խորհրդային թեթև արդյունաբերության աշխատող, Տյումենի տեքստիլ արդյունաբերության նախարարության Տյումենի նուրբ բրդյա գործվածքների կոմբինատի գրեբնիչուհի։ Սոցիալիստական աշխատանքի հերոս (1986)։ ԽՍՀՄ Պետական մրցանակի դափնեկիր (1980)։ ԽՍՀՄ Գերագույն խորհրդի պատգամավոր (1979-1989 թվականներ)։
Կենսագրություն
Գալինա Պետրովնա Յակովլևան ծնվել է 1940 թվականի հուլիսի 24-ին Լենինգրադի մարզի Կինգիսեպսկի շրջանի Վետկի գյուղում։ Ծագում է գյուղական ընտանիքից, մայրը կթվորուհի է աշխատել, հայրը՝ հնոցապան։ Նա մահացել է 1942 թվականին Հայրենական մեծ պատերազմի ժամանակ։ Մանուկ հասակում վերապրել է գերմանական օկուպացիան  ։
Պատերազմից հետո ընտանիքով տեղափոխվել է Պսկովի մարզի Զագորիե գյուղ։ 1955 թվականին մոր հիվանդության պատճառով իններորդ դասարանից թողել է միջնակարգ դպրոցը և սկսել աշխատել կոլտնտեսությունում՝ անասնապահական ագարակում։ 1959 թվականին տեղափոխվել է Տյումեն՝ մորեղբոր մոտ, և, փորձելով բազմաթիվ մասնագիտություններ, աշխատանքի է տեղավորվել Սվերդլովսկի երկաթուղու Տյումենի բաժանմունքի 4-րդ շինարարական տեղամասում։ 1961 թվականին վերադարձել է Զագորիե, որտեղ կրկին աշխատել է կոլտնտեսությունում։ 1966 թվականին կրկին եկել է Տյումեն և կոմբինատում սկսել է աշխատել որպես բանվոր։ Ամուսնացել է շինարարի հետ։ 1968 թվականին ընտանեկան հանգամանքների բերումով աշխատանքի է անցել Տյումենի № 85 մանկապարտեզ, որտեղ դաստիարակվել են նրա երկու որդիները  ։
1970 թվականից ի վեր՝ 17 տարի աշխատել է Տյումենի նուրբ բրդյա գործվածքների կոմբինատում։ Գտնվելով Վալենտինա Գոլուբևայի ձեռքբերումների ազդեցության տակ՝ որպես փորձ առաջ է քաշել տեխնիկայի բազմակուսակցական սպասարկման գաղափարը և մասնագետի վրա դրված 6 հաստոցի փոխարեն իր վրա է վերցրել 12 հաստոցի արտադրություն։ Ի հեճուկս գործընկերների անըմբռնողությանն ու արտադրամասի ղեկավարության կողմից հակազդեցությանը՝ հաջողվել է գիտափորձը հասցնել ավարտին՝ որակի պահպանմամբ հասնելով աշխատանքի արտադրողականության բարձր ցուցանիշներին։ Հետագայում արդեն սպասարկել է 16 հաստոց՝ գերակատարելով տասներորդ հնգամյակի պլանը (1976-1980 թվականներին)։ Հետագայում բազմաթիվ աշխատանք է սովորեցրել 10-ից ավելի երիտասարդ ջուլհակների, որոնք որդեգրել են նրա մեթոդը   ։
1974 թվականին անդամակցել է ԽՄԿԿ-ին, եղել է ԽՄԿԿ Տյումենի մարզային կոմիտեի բյուրոյի անդամ (1980-1985 թվականներ)   ։ Ընտրվել է ԽՍՀՄ Գերագույն խորհրդի 10-րդ (1979-1984 թվականներ) և 11-րդ (1984-1989 թվականներ) գումարումների պատգամավոր , եղել է ժողովրդական սպառման և առևտրի ապրանքների, բնակչության սպառման ապրանքների և ծառայությունների հանձնաժողովի անդամ ։ Եղել է նաև Տյումենի ժողովրդական պատգամավորների Լենինի շրջանային խորհրդի պատգամավոր, ԽՍՀՄ տեքստիլ և թեթև արդյունաբերության աշխատողների արհմիության Կենտրոնական կոմիտեի անդամ    ։
1985 թվականին առաջին տեղն Է զբաղեցրել իր մասնագիտության վարպետների համամիութենական մրցույթում ։ 1987 թվականից զբաղեցրել է Տյումենի նուրբ բրդյա գործվածքների կոմբինատի աշխատանքի պաշտպանության և անվտանգության տեխնիկայի բաժնի ավագ ինժեների պաշտոնը, այնուհետև դարձել կոմբինատի սոցիոլոգիական խմբի ինժեներ։ 1989 թվականին աշխատել է հերթափոխով։ 1990 թվականին անցել է թոշակի ։
Կյանքի վերջին տարիներին ապրել է Տյումենում ։ 2010 թվականին նշել է իր ծննդյան 70-ամյակը  ։ 2013 թվականին ավարտել է իր աշխատանքը «Կրոսնո»  տեքստիլ կորպորացիայի վերածված կոմբինատում, իսկ 2014 թվականին ձեռնարկության շենքը սկսել են քանդել  ։ Յակովլևան ափսոսացել է հարազատ կոմբինատի ճակատագրի համար և հույս ուներ, որ այն կվերականգնվի ։
Գալինա Պետրովնա Յակովլևան մահացել է 2018 թվականի օգոստոսի 10-ին, Տյումենում ։
Պարգևներ
1986 թվականի մայիսի 23-ին ԽՍՀՄ Գերագույն Խորհրդի Նախագահության հրամանագրով Լենինի շքանշանի և «մուրճի և մանգաղի» ոսկե մեդալի շնորհմամբ արժանացել է «Սոցիալիստական աշխատանքի հերոս» կոչման՝ «տասնմեկերորդ հնգամյակի և սոցիալիստական պարտավորությունների առաջադրանքների վաղաժամկետ կատարման, ժողովրդական սպառման ապրանքների թողարկման ավելացման և որակի բարելավման մեծ անձնական ներդրման և դրսևորած աշխատանքային խիզախության համար» ։ 1977 թվականի մայիսի 12-ին արժանացել է Լենինի շքանշանի ։ 1974 թվականի փետրվարի 20-ին արժանացել է Աշխատանքային կարմիր դրոշի շքանշանի  ։ 1982 թվականի փետրվարի 24-ին արժանացել է «Աշխատանքային խիզախության համար» մեդալի  ։ 1980 թվականին արժանացել է ԽՍՀՄ Պետական մրցանակի  ։
Հիշատակ
Գ. Պ․ Յակովլևայի կյանքի պատմությունը պատմվում է Կ. Գ. Լագունովի ակնարկում, որը հրապարակվել է 1986 թվականին «Ուրալ» ամսագրում, որը նաև նախատեսում էր նրա մասին վիպակ գրել ։ Տյումենցի նկարիչ Ն. Ի․ Սիդորովը ստեղծել է Գ. Պ. Յակովլևայի դիմանկարը։
Ծանոթագրություններ
Կատեգորիա:ԽՄԿԿ անդամներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:Ռուս քաղաքական գործիչներ
Ստենլի Նսոկի
Ստենլի Նսոկի (Stanley Nsoki, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է ձախ պաշտպանի դիրքում ։
Պարի Սեն-Ժերմեն
Նսոկին Պարի Սեն-Ժերմենի ակադեմիայի սան է ։ Իր պրոֆեսիոնալ դեբյուտը նշեց 2017 թվականի դեկտեմբերի 20-ին՝ փոխարինելով Մարկինյոսին Կանի դեմ խաղում ։ Առաջին հանդիպումը թիմի մեկնարկային կազմում անցկացրեց 2018 թվականի օգոստոսի 4-ին՝ Ֆրանսիայի սուպերգավաթի Մոնակոյի դեմ խաղում ։ Այս խաղում նա տվեց 2 գոլային փոխանցում՝ օգնելով ՊՍԺ-ին հաղթել 4-0 հաշվով և նվաճել գավաթը  ։ Օգոստոսին Նսոկիով սկսեցին հետաքրքրվել Արսենալը  և Նյուքասլ Յունայթեդը  , սակայն նա մնաց ՊՍԺ-ում  ։ Իր առաջին պրոֆեսիոնալ պայմանագիրը ֆրանսիացին կնքեց 2018 թվականի սեպտեմբերի 17-ին   ։ 2018-19 մրցաշրջանում նա ՊՍԺ-ի հետ հաղթեց Ֆրանսիայի առաջնությունը ։ Ակումբի կազմում Նսոկին անցկացրեց 16 հանդիպում՝ դառնալով 2 գոլային փոխանցման հեղինակ ։
Նիս
2019 թվականի օգոստոսի 31-ին Նսոկին 4 տարվա պայմանագիր կնքեց Նիսի հետ   ։ Իր դեբյուտը ակումբի կազմում նշեց սեպտեմբերի 1-ին՝ փոխարինելով Յուսեֆ Ատալին Ռենի դեմ խաղում ։
Միջազգային կարիերա
Նսոկին իրավասու է ներկայացնել Ֆրանսիան և Կոնգոյի Հանրապետությունը միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։
Ակումբային վիճակագրություն
2019 թվականի սեպտեմբերի 7-ի դրությամբ
Ակումբային
Պարի Սեն-Ժերմեն
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Նիսի ֆուտբոլիստներ
Լուիսա Ֆլոդին
Լուիսա Ֆլոդին (Charlotta Lovisa «Louise» Christina Flodin, ), շվեդ լրագրող, տպագրող, հրատարակիչ և ֆեմինիստ։
Կենսագրություն
Լովիսան ծնվել է Էրեբրուում, 1828 թվականին, որտեղ նրա մայրը դպրող էր ղեկավարում։ Սկզբում նա ինքն է աշխատել նույն դպրոցում որպես ուսուցիչ, ապա 1856 թվականին սկսել է ուսանել տպարանում, որն այն ժամանակ բավականին անսովոր էր կնոջ համար։ 1858 թվականին նա Արբուգում ձեռք է բերել տպագրական մեքենա և սկսել է հրատարակել սեփական Arboga Tidning թերթը` շաբաթական մեկ համարով։
Սկզբում Լուիսան իր թերթի սեփականատերը և միակ աշխատակիցն էր, ինքն էր կատարում ամբողջ աշխատանքը։ Հետագայում նա սկսել է աշխատել բացառապես կին աշխատակցուհիների հետ, քանի որ ցանկացել է կանանց սովորեցնել պտագրության հետ աշխատել և լրագրողական մասնագիտությունն ավելի մատչելի դարձնել կանանց համար։ Նա ղեկավարել է թերթի ստեղծման բոլոր փուլերը՝ հոդվածներ գրելուց մինչև թղթի վրա տպագրելը, անձամբ ուսուցանել է աշխատակցուհիներին։ Լուիսան Շվեդիայում առաջին կին խմբագիրը չէր, կանայք թերթեր էին հիմնել և ղեկավարել դրանք նրանից հարյուր տարի առաջ, սակայն նա դարձել է առաջին շվեդուհին, որը պաշտոնապես թերթերի թողարկման արտոնագիր է ստացել, և այդ պատճառով էլ համարվում էր այդ ոլորտի առաջամարտիկը։
Arboga Tidning թերթում բարձրացվում էին քաղաքի հրատապ հիմնահարցերը, անցկացվում հանրային քննարկումներ, որոնցից մեկն ավարտվել է Արբուգայի պահպանողական շրջանակների հետ կոնֆլիկտով՝ կապված քաղաքի ժամացույցների հետ։ Այդ պատճառով 1862 թվականին Լովիսան վաճառել է թերթը և Արբուգայից տեղափոխվել է Ստոկհոլմ։ Այնտեղ նա հիմնել է «Իրիս» թերթը և հրատարակել այն 1862-1864 թվականներին, եղել է հրատարակիչ և տպարանի ղեկավար, որտեղ միայն կանայք էին սովորում և աշխատում։ Նա ամուսնացել է հրատարակիչ Սիգֆրիդ Ֆլոդինի հետ 1865 թվականին։ Նրանց տունը 1860-1870-ական թվականներին Ստոկհոլմի մտավորականների համար հանդիպումների վայր է եղել։
1875 թվականին աչքի հիվանդությունը ստիպել է Լուիսային վաճառել տպարանը և զբաղվել ամուսնու գործերով։
Երբ 1885 թվականին կանայց սկսել են պաշտոնապես ընդունել Publicistklubben (Հրապարակախոսների շվեդական ասոցիացիա), Լուիսան այնտեղ ընդունվողներից առաջիններից մեկն էր։
Լուիսա Ֆլոդինը մահացել է 1923 թվականին, Ստոկհոլմում։
Լորինյակ
Լորինյակ (Lorignac), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակի շրջանում։ Մտնում է Սեն Ժենի դը Սանտոնժ կանտոնի կազմի մեջ։
Համայնքի INSEE կոդ՝ 17051։
Բնակչություն
Համայնքի բնակչությունը 2010 թվականին կազմում էր 472 մարդ։
Արտաքին հղումներ
Կատեգորիա:Ֆրանսիայի համայնքներ
Բոկա դա Մատա
Բոկա դա Մատա (Boca da Mata), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է 24 227 000 մարդ։ Գրավում է 186,57 կմ2 տարածք։
Պատմություն
Քաղաքը հիմնադրվել է 1958 թվականին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր Կատեգորիա:1958 թվականին հիմնադրված բնակավայրեր
Արջուկը
Արջուկը (Медвежонок), խորհրդային նկարված կարճամետրաժ մուլտիպլիկացիոն ֆիլմ, որը նկարահանվել է 1940 թվականին, «Սոյուզմուլտֆիլմ» ստուդիայում։
Արտաքին հղումներ
Կատեգորիա:Մուլտֆիլմեր արջերի մասին Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1940 մուլտֆիլմեր
Ավստրալիական նեղադունչ կոկորդիլոս
Ավստրալիական նեղադունչ կոկորդիլոս, իրական կոկորդիլոսների ընտանիքի սողուն, որը տարածված է Ավստրալիայի հյուսիսային հատվածում։